**НАЦИОНАЛНА ЗДРАВНООСИГУРИТЕЛНА КАСА**

***София 1407, ул. “Кричим” No 1*** [***www.nhif.bg***](http://www.nhif.bg) ***тел: +359 2 9659121***

**О Б Я В Л Е Н И Е**

 Със заповед № РД-09-548/12.04.2018г., управителят на Националната здравноосигурителна каса (НЗОК), на основание чл. 19, ал. 7, т. 11 от Закона за здравното осигуряване (ЗЗО), чл. 89-96 от Кодекса на труда (КТ) и чл. 8 от Правила за провеждане на конкурс за заемане на длъжността „директор на РЗОК”, приети с решение на надзорния съвет (НС) на НЗОК № РД-НС-04-35/08.03.2013 г., изменени и допълнени с решение на НС на НЗОК № РД-НС-04-98/29.07.2013 г.,

**I.** **ОБЯВЯВА КОНКУРСИ за заемане на следните длъжности:**

 1. Директор на РЗОК – София-град;

2. Директор на РЗОК – гр. Хасково

**при следните условия:**

1. Място на работа - съответната РЗОК;

2. За определен срок - 4 години (съгласно чл. 37, ал. 2 от Правилник за устройството и дейността на НЗОК (ПУДНЗОК), Обн., ДВ, бр. 79 от 10.09.2013 г.)

**II. ХАРАКТЕР НА РАБОТАТА:**

1. Директорът на РЗОК:

1.1 представлява НЗОК на териториално равнище;

1.2. организира и ръководи дейността на РЗОК в съответствие със закона, ПУДНЗОК, решенията на НС и актовете на управителя на НЗОК;

1.3. сключва, изменя и прекратява договорите с изпълнителите на медицинска помощ на територията, обслужвана от РЗОК, съгласно закона, Националните рамкови договори (НРД) и ПУДНЗОК;

1.4. сключва, изменя и прекратява договорите за лекарствените продукти по чл. 262, ал. 6, т. 1 от Закона за лекарствените продукти в хуманната медицина, за медицински изделия и за диетични храни за специални медицински цели за домашно лечение на територията на страната с притежателите на разрешения за търговия на дребно с лекарствени продукти в аптека в съответствие с условията и реда по чл. 45, ал. 15 от ЗЗО.

1.5. закупува от изпълнителите на медицинска помощ здравни дейности по чл. 2, ал. 1 от ЗЗО в рамките на стойностите, определени по чл. 15, ал. 1, т. 5а от ЗЗО за съответната РЗОК.

1.6. осъществява дейностите, посочени в чл. 39 от ПУДНЗОК;

1.7. изпълнява задълженията, посочени в длъжностната характеристика.

**IІІ. ИЗИСКВАНИЯ ЗА ЗАЕМАНЕ НА ДЛЪЖНОСТТА:**

**1. За длъжността „директор на РЗОК“ може да бъде назначено лице, което съгласно чл. 20, ал. 2 и чл. 21 от ЗЗО и чл. 5 от „Правилата за провеждане на конкурс за директор на РЗОК“, отговаря на следните изисквания:**

1.1 има придобито висше образование с образователно-квалификационна степен „магистър”;

1.2. да има седем години професионален опит, от които минимум три години стаж по специалността в областта на управлението на здравеопазването, банковото, застрахователното или осигурителното дело;

1.3. е български гражданин;

1.4. не е поставен под запрещение;

1.5. не е осъждан за умишлено престъпление от общ характер и да не е лишен по съответен ред от правото да заема материалноотговорна длъжност;

1.6. не е член на надзорния съвет на НЗОК;

1.7. не е съпруг или съпруга и не се намира във фактическо съжителство, няма роднини по права линия, по съребрена линия - до четвърта степен включително, или по сватовство - до втора степен включително, с лице/а – член/ове на НС на НЗОК;

1.8. не е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация;

1.9. не е член на управителен или контролен орган или акционер в търговско дружество с предмет на дейност извършване на доброволно здравно осигуряване;

1.10. не е народен представител, министър или заместник-министър;

1.11. не е кмет на община;

1.12. не заема ръководна или контролна длъжност в политическа партия;

1.13.не работи по трудово правоотношение, освен като преподавател във висше училище;

1.14. не извършва конкурентна дейност за срока на трудовото си правоотношение с НЗОК;

1.15. не е изпълнител на медицинска помощ по ЗЗО за срока на трудовото си правоотношение с НЗОК;

1.16. да отговаря на допълнителните условия, посочени в чл. 107а, ал. 1. т. 1-5 от КТ

**2. Кандидатите е необходимо да притежават следните компетенции:**

2.1. управленска компетентност;

2.2. лидерска компетентност;

2.3. стратегическа компетентност;

2.4. работа в екип;

2.5. комуникативна компетентност;

2.6. ориентация към резултати;

2.7. фокус към клиента (вътрешен/външен);

2.8. професионална компетентност

 **IV. НАЧИН НА ПРОВЕЖДАНЕ НА КОНКУРСА:**

1. Конкурсът се провежда по Правилата за провеждане на конкурс за заемане на длъжността „директор на РЗОК“, утвърдени от НС с Решение № РД-НС-04-35 от 08.03.2013 г., изменени и допълнени с Решение № РД-НС-04-98/29.07.2013 г.

2. Конкурсът включва следните етапи:

2.1. Обявяване на конкурса;

2.2. Подаване на документи за участие в конкурса;

2.3. Допускане до конкурса;

2.4. Провеждане на конкурса и класиране на участниците (провеждането на конкурса включва: оценяване на писмената разработка и събеседване);

2.5. Възникване на трудовото правоотношение.

**V. НЕОБХОДИМИ ДОКУМЕНТИ ЗА УЧАСТИЕ В КОНКУРСА:**

1. Заявление за участие в конкурса – по образец, съгласно приложение № 1 от Правилата за провеждане на конкурс за заемане на длъжността „директор на РЗОК”, с приложени към него:

1.1. автобиография по европейски образец;

1.2. копие от документи за придобито образование, специалност, квалификация, правоспособност, научно звание или научна степен, квалификационни степени;

1.3. документи, удостоверяващи професионалния опит и стаж по чл. 5, т. 2 от Правилата за провеждане на конкурс за заемане на длъжността „директор на РЗОК” (съгласно Наредба за прилагане на класификатора на длъжностите в администрацията, професионалният опит се доказва с официални документи за трудов стаж; служебен стаж, осигурителен стаж и извършване на дейност в чужбина);

1.4. документ за медицински преглед;

1.5. свидетелство за съдимост;

1.6. писмена разработка.

2. Документите по т. 1.2. и т. 1.3. се представят като нотариално заверени копия.

3. Документите се подават лично от кандидатите или от упълномощено от тях лице, което представя изрично нотариално заверено пълномощно;

4. Документите се поставят в два отделни запечатани плика, както следва:

4.1. плик № 1 с надпис: „Документи” съдържа заявлението за участие в конкурса с приложени към него документи по т. 1.1. до т. 1.5. включително;

4.2. плик № 2 с надпис: „Писмена разработка”, който съдържа писмената разработка в два екземпляра.

4.3. двата плика се поставят в един общ запечатан непрозрачен плик, надписан както следва:

4.3.1. Подател: име и фамилия на кандидата и адрес за кореспонденция;

4.3.2. Получател: НЗОК, гр. София, ул. „Кричим“ № 1, „За участие в конкурс за заемане на длъжността „ директор на РЗОК ”, с посочване на съответната РЗОК.

 При подаване на документите на всеки кандидат се предоставя длъжностна характеристика за конкурсната длъжност.

**VI. МЯСТО И СРОК ЗА ПОДАВАНЕ НА ДОКУМЕНТИТЕ**

Документите се подават в Централно управление на НЗОК, ет.1, стая №103, на адрес: гр. София, ул. „Кричим” № 1, до 17.00 часа на 16.05.2018г.

 **VII. ТЕМА НА ПИСМЕНАТА РАЗРАБОТКА И ИЗИСКВАНИЯ КЪМ НЕЯ:**

1. Писмената разработка е на тема: **„Насоки и предложения за работата на РЗОК с цел постигане на ефективност в дейността и управлението на средствата през 2018 година“.**

2. Критерии за оценяване на писмената разработка:

2.1. обем – не по-малко от 25 страници и не повече от 50 страници, в които не влизат съдържанието, съкращенията и използваната литература;

2.2. структура на писмената разработка: увод, основна част, заключение и приложение. Приложението следва да посочва използваните съкращения и литература;

2.3. познаване на нормативната уредба ;

2.4. анализ на текущото състояние на РЗОК;

2.5.приоритети и риск при изпълнението на бюджетната сметка на РЗОК за 2018 година;

2.6. идентификация на критичните фактори на РЗОК;

2.7. стил, лексика и терминология, използвана в писмената разработка;

2.8. външно оформление.

**VIII. МЯСТО И СРОК, В КОЙТО КАНДИДАТИТЕ МОГАТ ДА ПОЛУЧАТ КОПИЕ ОТ НЕОБХОДИМАТА ИМ ИНФОРМАЦИЯ:**

Кандидатите за участие в конкурса, по тяхно писмено искане до управителя на НЗОК, могат да получат информация във връзка с изготвянето на писмената разработка по определената тема в срок до 16.05.2018г.